  Виталий Пронин 1920-тӥ арын потэм газет В. Ложкин журналист гожтэ егитъёс сярысьВазьвыл удмурт егитʼёс (пиналʼёс) сьӧд мунчоёсын шудыны ярато вал. Асьмеёс ик со сьӧд мунчоёсын пыр пыриськом, мисьтӥськиськом вал, но со бервылэ погильляськыны, суэн зыраськыны мынуськом вал. Дэри мынчоин погильляськеменымы асьмелы коть кӧӵе висёнъёс палам. Мынчоин шудонлэсь аламазэ шӧдса табере удмурт егитʼёс но мунчолэсь куштӥськыса народной доме (пукон корка) пырало ини. Валасьёсызгес асьсэ егит союзазы но пыро ини. Пырылын кулэ, егитʼёс, со асьме егит союзамы, муртлэн союзэз со эн кожалэ, со асьмелэн ужась калыклэн егит союзэз. Та егит союзамы али но кудӥз валамтэенызы кышкало пырыны.Агитацияен уездэ ветлыкым Чутыр волостьин Лозо нимо гуртын виль улон сярись, но егит союз сярись вераськыны егитъёслэн люкаськем интӥязы мынӥ, кык-кунь но кыл вераны ӧй ву одӥг кышномурт лыктыса вераськеме сярись алама супыр-сапыр кыл вераз. Со озьы вераськемись егитъёс ваньмыз пегӟыса кошкизы. Тӥни сэӵе калык асьмемыз нош ик югыт дуннеез валаны дышетӥсь союзысь, пеймыт улон сёд мунчое пырыны турттэ. Егитʼёс! пеймытын ветлӥсь кышноёс сёры ветлондылэсь куштӥськыса, люгыт сюрестӥ ветлыны дышетӥсьёс серы мыныны тӥледлы кулэ ини.В. Ложкин. «Гудыри» газет, 1920-тӥ ар, 18-тӥ август.  